Το σόι σου

***Το σόι σου*** είναι ο τίτλος μιας ελληνικής κωμικής τηλεοπτικής σειράς παραγωγής 2014-2019 και 2025-2026, βασισμένη στην αμερικανική σειρά *[[:en:Your_Family_or_Mine|Your Family or Mine]]*, η οποία με τη σειρά της είναι βασισμένη στην ισραηλινή σειρά Sabri Maranan. Στην Ελλάδα, προβλήθηκε από τον τηλεοπτικό σταθμό Alpha TV, ενώ στην Κύπρο από τον Alpha Κύπρου.

Τη συγγραφική ομάδα της σειράς αποτελούν οι Αποστόλης Τσαούσογλου, Νίκος Μήτσας, Γιώργος Ηλιόπουλος, Δήμητρα Τσόλκα, Αντώνης Ανδρής, Γωγώ Φώτου, Ελπίδα Γκρίλλα, Βιβή Νικολοπούλου, Γιάννης Διακάκης, Έλενα Σολωμού, Αννίτα Κούλη, Δήμητρα Πούλκου, Κατερίνα Μπέη, Ζωή Κοΐβαρη, Γιώργος Κόκουβας, Χαράλαμπος Μπουραζάνης Νικόλας Στραβοπόδης και Ανδρέας Δαίδαλος ενώ η σκηνοθεσία είναι των Νίκου Ζαπατίνα (1η σεζόν, Επεισόδια 1-15), Γιώργου Σιούγα (1ος κύκλος, Επεισόδια 16-52), Ανδρέα Μορφονιού (2ο κύκλος & 3ος κύκλος, Επεισόδια 1-48), Αντώνη Αγγελόπουλου (3ος κύκλος, Επεισόδια 49-66, 4ος κύκλος & 5ος κύκλος, Επεισόδια 1-8) και Σταμάτη Πατρώνη (5ος κύκλος, Επεισόδια 9-61 & 6ος κύκλος Επεισόδια 1-). 

Το τραγούδι τίτλων της σειράς φέρει τον τίτλο ***Μαλλιά Κουβάρια*** και το ερμηνεύει η Ηλιάνα Τσαπατσάρη. Η σύνθεση ανήκει στον Βασίλη Παναγιωτόπουλο και οι στίχοι στον Λάκη Λαζόπουλο.

Η σειρά έκανε πρεμιέρα στις 23 Οκτωβρίου του 2014.

## Πλοκή
Πρόκειται για ελληνική κωμική τηλεοπτική παραγωγή που εστιάζει στις σχέσεις και τις διαφορές δύο οικογενειών, των Χαμπέων και των Τριαντάφυλλων, που ενώνονται μέσω του γάμου της Λυδίας και του Σάββα. Παρότι αγαπούν το ζευγάρι, οι διαφορετικές συνήθειες, αντιλήψεις και τρόποι σκέψης, τους οδηγούν σε συνεχείς παρεξηγήσεις και κωμικές καταστάσεις, κυρίως κατά τη διάρκεια των οικογενειακών συγκεντρώσεων. Με επίκεντρο τα κυριακάτικα τραπέζια, η ιστορία αναδεικνύει τις συγκρούσεις, τις γκάφες και τις αστείες στιγμές που προκύπτουν, αποτυπώνοντας με χιούμορ την ελληνική οικογενειακή ζωή και τη σημασία των δεσμών που, παρά τις διαφωνίες, παραμένουν ισχυροί.

## Χαρακτήρες
### Οικογένεια Τριανταφύλλου
230px|αριστερά|thumb|Το βασικό ζευγάρι της σειράς μαζί με τους γονείς τους.

* **Αλεξάνδρα Τριανταφύλλου** (Μίρκα Παπακωνσταντίνου) (1ος-6ος κύκλος): Η Αλεξάνδρα, είναι σύζυγος του Μενέλαου Τριανταφύλλου και μητέρα τριών παιδιών, του Σάββα, του Κωνσταντίνου και του Άρη. Λατρεύει τη γλυπτική, με την οποία ασχολείται επαγγελματικά και γενικότερα είναι ένας άνθρωπος της κουλτούρας της φινέτσας και φυσικά της τέχνης. Ιδιαίτερο χόμπι της είναι το χιούμορ της, που το εξασκεί σε όλο της το περιβάλλον έχοντας βάλει όμως ως κύριο στόχο τις δύο νύφες της. Αγαπά τη μαγειρική και σε κάθε μάζωξη δεν παραλείπει να προσθέσει το προσωπικό στίγμα της σε κάθε νέα συνταγή, γεγονός στο οποίο τόσο ο σύζυγός της όσο και η υπόλοιπη οικογένεια, εκτός του Κωνσταντίνου δεν μπορούν να συμβιβαστούν. Θα μπορούσε να χαρακτηριστεί επικριτική, ειρωνική, ψυχρή,σνομπ,αλαζονική,απόμακρη και εγωίστρια, ωστόσο φροντίζει να κρύβει την ευαισθησία και την αγάπη της προς την οικογένειά της! Βάζοντας τη δική της πινελιά στα κυριακάτικα τραπέζια κάνει την καθημερινότητα όλων λίγο... γλυκόπικρη! Στα τέλη του πέμπτου κύκλου μετακομίζει στην Θεσσαλονίκη μαζί με την οικογένειά της. Στον έκτο κύκλο θα επιστρέψει στην Κηφισιά όπου θα ζήσει νέες περιπέτειες. Στη Θεσσαλονίκη, η Αλεξάνδρα έχει αναδειχθεί σε τοπική καλλιτεχνική περσόνα: εκθέσεις, συνεντεύξεις, πλακέτες...  τα έργα της κοσμούν πάρκα και δημοτικά κτίρια. Κάθε έργο της και μια πρόκληση. Το μοναδικό της παράπονο; Ότι ο Δήμος δεν της επέτρεψε να βάλει το γλυπτό της “κολλητά” στον Μέγα Αλέξανδρο! Και τώρα, με την επιστροφή της στην Αθήνα, την περιμένει η αληθινή πρόκληση... η συγκατοίκηση με την Αντωνία! Οι δύο «κυρίες του σπιτιού» σε έναν ατέλειωτο αγώνα εξουσίας!

* **Μενέλαος Τριανταφύλλου** (Παύλος Ορκόπουλος) (1ος-6ος κύκλος): Ο Μενέλαος είναι σύζυγος της Αλεξάνδρας, διαμένουν στην Κηφισιά, και είναι πατέρας του Σάββα, του Κωνσταντίνου και του Άρη. Είναι αναγνωρισμένος νευροχειρουργός και διευθύνει τη δική του κλινική. Αγαπά την οικογένειά του, αγαπά τις νύφες του σε αντίθεση με την Αλεξάνδρα πού τις εχθρεύεται, είναι ήπιος χαρακτήρας, ευγενής και συμβιβαστικός,υπομονετικός και με τον δύσκολο χαρακτήρα της Αλεξάνδρας κάτι που τον οδηγεί πολλές φορές να έχει τον ρόλο του ειρηνοποιού στους καβγάδες ανάμεσα στα μέλη της οικογένειας. Ενίοτε επιδεικνύει αφέλεια απέναντι στις διάφορες «πλεκτάνες» της Αλεξάνδρας, της οποίας τα καμώματα πολύ συχνά τον εξοργίζουν αλλά πάντα στο τέλος τη συγχωρεί αφού την αγαπάει. Είναι κατασταλαγμένος και δίκαιος, και αυτό το αποδεικνύει σε κάθε διαφωνία που παρουσιάζεται στα κυριακάτικα τραπέζια τους. Και αυτός μετακόμισε στην Θεσσαλονίκη και θα επιστρέψει στην Αθήνα έξι χρόνια μετά. Πλέον έχει βγει στην σύνταξη αλλά λαχταρά να χειρουργήσει ξανά.

* **Σάββας Τριανταφύλλου** (Μελέτης Ηλίας) (1ος-6ος κύκλος): Ο Σάββας είναι τραπεζικός υπάλληλος, κατοικεί στο Κουκάκι και είναι παντρεμένος με τη Λυδία Χαμπέα. Έχουν δύο παιδιά, τη Σάντρα και τη Χαρά. Είναι τυπικός και υπεύθυνος, ωστόσο έχει διάφορες φοβίες, λίγη όρεξη για δραστηριότητες και πάντοτε ανησυχεί για τα έξοδα της οικογένειας. Αν και εκείνος λέει πως είναι οικονόμος, η Λυδία τον αποκαλεί τσιγκούνη, η οποία πολλές φορές νευριάζει με αυτό του το χαρακτηριστικό. Με την οικογένεια της Λυδίας, έχει άριστες σχέσεις. Στα τέλη του πέμπτου κύκλου μετακόμισε στην Θεσσαλονίκη για μια προαγωγή στην Τράπεζα. Δυστυχώς όμως δεν την παίρνει και έξι χρόνια μετά γυρίζει στο Κουκάκι με την οικογένειά του.

* **Κωνσταντίνος Τριανταφύλλου** (Αλέξανδρος Μπουρδούμης) (1ος-6ος κύκλος): Ο Κωνσταντίνος έχει σπουδάσει φαρμακευτική, κατοικεί στον Παράδεισο Αμαρουσίου κι έχει ανοίξει το δικό του φαρμακείο μαζί με τη δεύτερη σύζυγό του, Αντωνία. Έχει έναν γιο από τον πρώτο του γάμο με τη Βέρα, τον Μένιο. Με την Αντωνία έκαναν προσπάθειες να αποκτήσουν το δικό τους παιδί αλλά όταν είδαν πως δεν ήταν εφικτό, έκαναν αίτηση για να υιοθετήσουν ένα μωρό. Στο τέλος της σειράς η αίτησή τους έγινε αποδεχτή και κατάφεραν να υιοθετήσουν ένα μικρό αγοράκι, το οποίο ονόμασαν Σπύρο. Ο Κωνσταντίνος, αν και αγαπά και τους δύο γονείς του, έχει αδυναμία στη μητέρα του την Αλεξάνδρα στην οποία δικαιολογεί τα πάντα ενώ λατρεύει τη μαγειρική της, κάτι που όλη η υπόλοιπη οικογένεια σιχαίνεται. Είναι αγχώδης κι επιρρεπής στον πανικό, ελαφρώς αρρωστοφοβικός και πολλές φορές αφελής. Στο τελευταίο επεισόδιο μετακομίζει με την Αντωνία και τον γιο τους στο πατρικό του, αφού ο Μενέλαος και η Αλεξάνδρα έχουν μετακομίσει στη Θεσσαλονίκη. Στον έκτο κύκλο οι γονείς του επιστρέφουν και συγκατοικούν μαζί στην Κηφισιά. 

* **Αντωνία Τσιρίδου** (Ιωάννα Ασημακοπούλου) (1ος-6ος κύκλος): Η Αντωνία είναι η δεύτερη σύζυγος του Κωνσταντίνου. Αγαπάει σαν δικό της παιδί τον Μένιο, τον γιο του Κωνσταντίνου από τον πρώτο του γάμο, ενώ μετά τις αποτυχημένες προσπάθειες να αποκτήσουν το δικό της παιδί, υιοθετούν ένα αγοράκι το οποίο ονόμασαν Σπύρο. Δουλεύει μαζί με τον Κωνσταντίνο στο φαρμακείο του, στο οποίο και γνωρίστηκαν. Είναι καλοσυνάτη και εξυπηρετική, αλλά και ανασφαλής, επιρρεπής στον πανικό και κάπως αφελής, με αποτέλεσμα να εισπράττει τακτικά την ειρωνεία της πεθεράς της, Αλεξάνδρας. Εκτονώνει την ανασφάλεια και την αμηχανία της στο φαγητό, και αν και πάντα προσπαθεί να ακολουθήσει μια σωστή διατροφή, δεν τα καταφέρνει. Πιστεύει πολύ στον Θεό και συχνά επικαλείται τον άγιο Ραφαήλ. Στο τελευταίο επεισόδιο μετακομίζει με τον Κωνσταντίνο και τον γιο τους στο πατρικό του Κωνσταντίνου, αφού ο Μενέλαος και η Αλεξάνδρα έχουν μετακομίσει στη Θεσσαλονίκη. Στον έκτο κύκλο τα προβλήματα της είναι τριγύρω από την συγκατοίκηση με την πεθερά της.

* **Άρης Τριανταφύλλου** (Ευθύμης Ζησάκης) (1ος-4ος κύκλος, 6ος κύκλος ως guest): Ο Άρης έχει σπουδάσει ιατρική και κάνει την ειδικότητά του στη νευροχειρουργική, ακολουθώντας τα βήματα του Μενέλαου και με σκοπό να αναλάβει μια μέρα την κλινική της οικογένειας. Ως ο μικρότερος γιος της οικογένειας, είναι η αδυναμία της μητέρας του. Δεν του αρέσει να δεσμεύεται, αγαπά τη διασκέδαση και αρκετές φορές είναι ατίθασος, αλλά συγχρόνως φιλότιμος και προσγειωμένος. Δεν θέλει να παντρευτεί και να κάνει οικογένεια όμως δεν είναι λίγες οι φορές που έφερε στο κυριακάτικο τραπέζι διάφορες κοπέλες με τις οποίες είχε δεσμό. Κατά τη διάρκεια του τέταρτου κύκλου, αποφασίζει να ενταχθεί στους Γιατρούς Χωρίς Σύνορα και φεύγει για την Αφρική, κάτι το οποίο σηματοδοτεί και την αποχώρηση του ηθοποιού από τη σειρά. Στον έκτο κύκλο ο Άρης επιστρέφει στην Αθήνα όπου θα εμφανιστεί guest σε κάποια επεισόδια της σειράς.

### Οικογένεια Χαμπέα
* **Χαρούλα Χαμπέα** (Ρένια Λουιζίδου) (1ος-6ος κύκλος): Η Χαρούλα είναι παντρεμένη με τον Βαγγέλη, με τον οποίο έχει πέντε παιδιά: την Μπέλα, τη Λυδία, την Όλγα, τη Μαρίζα και τον Διονύση. Κατάγεται από τη Θεσσαλονίκη,ασχολείται με τα οικιακά και είναι αυστηρή και προστατευτική με την οικογένειά της, την οποία αγαπά. Χρησιμοποιώντας την εξυπνάδα της, καταφέρνει σε διάφορες καταστάσεις να καθοδηγεί τον Βαγγέλη, να παίρνει τις αποφάσεις που εκείνη θέλει, κάνοντάς τον να πιστεύει πως είναι δικές του. Αγαπάει πολύ τη μαγειρική και είναι περήφανη για τις συνταγές της. Στο τέλος της σειράς, βλέποντας όλα τα παιδιά της να ακολουθούν πια τη δική τους πορεία, αποφασίζει να μετακομίσει στη Θεσσαλονίκη μαζί με τον Βαγγέλη, για να γιατροπορέψει τον θείο της Μάριο που είναι στα τελευταία του αλλά βέβαια και να βρίσκεται κοντά στη Λυδία σε αυτό το νέο της ξεκίνημα, μιας και τα υπόλοιπα παιδιά της στην Αθήνα είναι τακτοποιημένα και δεν τη χρειάζονται. Στον έκτο κύκλο επιστρέφει στο Αιγάλεω καθώς η οικογένεια της Λυδίας επιστρέφει πίσω.

* **Βαγγέλης Χαμπέας** (Γιώργος Γιαννόπουλος) (1ος-6ος κύκλος): Ο Βαγγέλης είναι σύζυγος της Χαρούλας, διαμένουν στο Αιγάλεω και είναι πατέρας των πέντε παιδιών που έχουν μαζί. Έχει καταγωγή από ένα χωριό της Μεσσήνης, στο οποίο και αναφέρεται συχνά μέσω ιστοριών από τα παιδικά του χρόνια. Είναι αυτοδημιούργητος επιχειρηματίας και διαθέτει δική του αλυσίδα κρεοπωλείων. Άνδρας παλαιών αρχών, καλοφαγάς και ισχυρογνώμων, επιβάλλει τον εαυτό του ως τον αρχηγό της οικογένειας, χωρίς όμως να αντιλαμβάνεται ότι σε δύσκολες καταστάσεις η Χαρούλα είναι αυτή που τον καθοδηγεί να παίρνει τις αποφάσεις "του". Αν και ισχυρογνώμων, παραμένει καλόκαρδος και αφοσιωμένος στη σύζυγο και την οικογένειά του. Αγαπάει όλα του τα παιδιά και τον γαμπρό του Σάββα. Με τον γαμπρό του Μιχάλη βρίσκεται συνεχώς σε κόντρα μιας και είναι άνεργος για μεγάλο διάστημα, με αποτέλεσμα όλο το βάρος της οικογένειας να το σηκώνει η κόρη του Όλγα. Παρά τις κόντρες και τις διαφωνίες τους, τον αγαπά και προσπαθεί να τον βοηθήσει προσλαμβάνοντάς τον στα μαγαζιά που διαθέτει. Στο τέλος της σειράς, πριν μετακομίσει με τη Χαρούλα στη Θεσσαλονίκη, παραχωρεί την αλυσίδα κρεοπωλείων στον Μιχάλη, λέγοντάς του πως είναι ο μόνος τον οποίο εμπιστεύεται για κάτι τέτοιο. Στην έκτη σεζόν επιστρέψει στην Αθήνα και τρέχει να μαζέψει τα λουκέτα που μπαίνουν στα μαγαζιά του. 

* **Λυδία Χαμπέα** (Βάσω Λασκαράκη) (1ος-6ος κύκλος): Η Λυδία είναι υπάλληλος σε ένα κοινωνικό παντοπωλείο. Είναι παντρεμένη με τον Σάββα κι έχουν κάνει μαζί δύο παιδιά: τη Σάντρα και τη Χαρά. Η Λυδία είναι αρκετά αυστηρή με τα παιδιά σε αντίθεση με τον Σάββα. Δεν έχει την καλύτερη σχέση με την πεθερά της, Αλεξάνδρα, κι αν και οι δυο τους βρίσκονται σε συνεχή κόντρα, κατά βάθος υπάρχει αγάπη ανάμεσά τους, σε σύγκριση με την Αντωνία, που την εχθρεύεται συνέχεια για τα πάντα. Κάθε Κυριακή, μαζί με τον Σάββα, μαζεύονται για φαγητό είτε στο πατρικό της είτε στο πατρικό του άντρα της. Προς το τέλος της σειράς δέχεται μια πρόταση για να δουλέψει υπεύθυνη σε ξενώνα παιδιών στη Θεσσαλονίκη και, αν και δυσκολεύεται αρχικά, τελικά με την ενθάρρυνση του Σάββα αποδέχεται την πρόταση, ο Σάββας παίρνει μετάθεση στη Θεσσαλονίκη και μετακομίζουν οικογενειακώς στη συμπρωτεύουσα. Στον έκτο κύκλο η Λυδία κυνηγά μια θέση στο δημόσιο, όμως η επιστροφή στην Αθήνα της αλλάζει τα σχέδια.

* **Όλγα Χαμπέα** (Σοφία Πανάγου) (1ος-6ος κύκλος): Η Όλγα είναι μία από τις κόρες του Βαγγέλη και της Χαρούλας. Είναι φιλόλογος και παντρεμένη με τον Μιχάλη, με τον οποίο έχουν μία κόρη, την Ειρήνη. Αγαπά πολύ τον σύζυγό της και σε αντίθεση με την οικογένειά της, τον θεωρεί ικανότατο και δραστήριο, με αποτέλεσμα να δημιουργούνται μικρές προστριβές και διαφωνίες ανάμεσα στην ίδια και την υπόλοιπη οικογένεια Χαμπέα. Στον τέταρτο κύκλο της σειράς, κάνει τα χαρτιά της για αναπληρώτρια στην παραμεθόριο και φεύγει για Νευροκόπι, παρά τις αντιρρήσεις της οικογένειάς της. Στον πέμπτο κύκλο πάλι είναι αναπληρώτρια, αυτή τη φορά στη Μεσσήνη. Στο τέλος της σειράς, εκμυστηρεύεται στη Λυδία πως έχει κουραστεί να βρίσκεται μακριά από την οικογένειά της και την επόμενη χρονιά σκοπεύει να αποδεχτεί θέση μόνο στην Αθήνα, έτσι ώστε να βρίσκεται κοντά στον σύζυγο και την κόρη της. Έχει μια δίδυμη αδελφή, τη Μαρίζα. Στην έκτη σεζόν πλέον στην Αθήνα ως καθηγήτρια, ξαναζεί ευτυχισμένα με την οικογένειά της. 
***Μαρίζα Χαμπέα** (Σοφία Πανάγου) (guest): Η Μαρίζα είναι η δίδυμη αδερφή της Όλγας και συμμετέχει σε λίγα επεισόδια στη σειρά. Εργάζεται στη Γερμανία και συγκεκριμένα στο Βερολίνο, όπου δουλεύει ως επιστήμονας σε μία φαρμακευτική εταιρεία. Είναι ατίθαση, φωνακλού, δεν περιποιείται τον εαυτό της και ανύπαντρη. Η οικογένεια της θεωρεί πως είναι ίδια ο Βαγγέλης. Στον πέμπτο κύκλο η Μαρίζα αποφασίζει να προχωρήσει σοβαρά με τον σύντροφό της, Φρίντριχ, ο οποίος αγαπήθηκε και αγάπησε πολύ την οικογένεια Χαμπέα.

* **Μιχάλης Μπισμπίκης** (Γιάννης Δρακόπουλος) (1ος-6ος κύκλος): Ο Μιχάλης είναι ο σύζυγος της Όλγας και πατέρας της Ειρήνης. Έκλεισε την επιχείρησή του λόγω χρέους και από τότε προσπαθεί να βρει μια διευθυντική θέση σε κάποια εταιρεία, έτσι ώστε να έχει ένα μισθό χωρίς να κοπιάζει ιδιαίτερα. Θεωρεί τον εαυτό του ικανό κι ευφυέστατο και αν και οκνηρός, κάτι το οποίο προκαλεί αντιδράσεις από τον πεθερό του, είναι καλόκαρδος και αγαπάει την οικογένειά του. Καταπιάνεται με διάφορες δουλειές στην πορεία, ενώ όταν φεύγει η Όλγα για Νευροκόπι, πιάνει δουλειά στο κρεοπωλείο του Βαγγέλη. Στο τέλος της σειράς, ο Βαγγέλης του παραχωρεί την αλυσίδα κρεοπωλείων, αφού θα μετακομίσει στη Θεσσαλονίκη. Στον έκτο κύκλο μαθαίνουμε πως ο Μιχάλης μάλλον δεν τα κατάφερε τόσο καλά με τα κρεοπωλεία του πεθερού του μιας και κλείνουν το ένα μετά το αλλά. Σίγουρα αυτό θα προκαλέσει τον θυμό του πεθερού του, αλλά συνηθισμένα τα βουνά στα χιόνια. 

* **Μπέλα-Πελαγία Χαμπέα** (Βίβιαν Κοντομάρη) (1ος-6ος κύκλος): Η Μπέλα είναι η μεγαλύτερη κόρη της Χαρούλας και του Βαγγέλη. Είναι ανύπαντρη κι εργάζεται σε ένα από τα κρεοπωλεία του πατέρα της. Τρέφει ανασφάλειες, είναι αναβλητική και δεν έχει καταφέρει να κατασταλάξει ως προς το τι θέλει από τη ζωή της. Στον τέταρτο κύκλο αποφασίζει να αφήσει το χασάπικο και να γίνει συγγραφέας κάτι το οποίο καταφέρνει με επιτυχία και σύντομα εκδίδει το πρώτο της βιβλίο. Με αυτό, έχει πια κατασταλάξει στο τι θέλει όσον αφορά τα επαγγελματικά της και, αν και αρχικά η οικογένειά της είναι αντίθετη με την ιδέα της συγγραφής, τελικά το αποδέχονται και στηρίζουν την απόφασή της. Στον πέμπτο κύκλο της κάνουν πρόταση να μεταφερθεί μία από τις ιστορίες της στην τηλεόραση και να αναλάβει η ίδια το σενάριο. Εξαιτίας αυτής της πρότασης, γνωρίζει τον Τάκη, ο οποίος είναι ο επιμελητής της, και οι δυο τους γίνονται ζευγάρι. Στο τελευταίο επεισόδιο μετακομίζει στο πατρικό της μαζί του, αφού οι γονείς της έχουν μετακομίσει στη Θεσσαλονίκη. Στην έκτη σεζόν η Μπέλα γνωρίζει την απόλυτη καταξίωση... γυρίζει τα βιβλία της ταινία στο Χόλιγουντ. (Με τον Τάκη χώρισαν και μένει στο πατρικό με τους γονείς της.) Και στα πρώτα 2 επεισόδια γνώρισε κάποιον που ήταν υποτίθεται ο παραγωγός της ταινίας αλλά την απατούσε και στο ίδιο επεισόδιο τον χώρισε.

* **Διονύσης Χαμπέας** (Σόλων Τσούνης) (1ος-6ος κύκλος): Ο Διονύσης είναι ο μόνος γιος της οικογένειας Χαμπέα, έχει έναν τελείως διαφορετικό τρόπο ζωής από την υπόλοιπη οικογένεια κι έχει δεσμό με την Αλίνα. Είναι ραδιοφωνικός παραγωγός, κάτι που εκνευρίζει τον πατέρα του μιας και θα τον ήθελε να αναλάβει την οικογενειακή επιχείρηση, ενώ στη συνέχεια απασχολείται και με την καλλιέργεια σε ένα μικρό χωράφι που του αγόρασε ο πατέρας του. Είναι χορτοφάγος, οικολόγος και περιβαλλοντιστής. Αν και κατά του γάμου, προς το τέλος του δεύτερου κύκλου κάνει πρόταση γάμου στην Αλίνα, την οποία εκείνη αποδέχεται. Οι δυο τους όμως χωρίζουν όταν η Αλίνα φεύγει για ένα πρόγραμμα στην Ινδία κι εκείνος δεν μπορεί να την ακολουθήσει εξαιτίας της θητείας που πρέπει να υπηρετήσει στον στρατό. Ωστόσο, στο τέλος του τέταρτου κύκλου η Αλίνα επιστρέφει ανακοινώνοντάς του πως περιμένει το παιδί του, αποτέλεσμα μιας σύντομης επανασύνδεσης που είχαν λίγο καιρό πριν, και αποφασίζουν να παντρευτούν. Ο γάμος τους γίνεται στο τέλος του τέταρτου κύκλου, ενώ στον πέμπτο υποδέχονται τον γιο τους, τον οποίο ονομάζουν Βαγγέλη. Στο τέλος της σειράς μετακομίζουν, ενώ πριν έμεναν μαζί με τη Χαρούλα και τον Βαγγέλη. Στην έκτη σεζόν ο Διονύσης ζει ευτυχισμένος με τον εξάχρονο πλέον γιο του στην Κηφισιά αλλά πηγαίνει στο πατρικό του για τα αιώνια Κυριακάτικα τραπέζια.

* **Αλίνα Μανωλάκη** (Γωγώ Καρτσάνα) (1-2ος κύκλος/3-4 κύκλος ως guest/5-6ος κύκλος): Η Αλίνα είναι δασκάλα γιόγκα κι η κοπέλα του Διονύση. Όπως κι εκείνος, η Αλίνα είναι χορτοφάγος και οικολόγος. Είναι αντίθετη σε οτιδήποτε το συμβατικό, ενώ αγαπάει την οικογένεια του Διονύση, αισθήματα τα οποία είναι αμοιβαία. Παρόλο που αρχικά είναι αντίθετη με την ιδέα του γάμου, όταν ο Διονύσης της κάνει πρόταση γάμου προς το τέλος του δεύτερου κύκλου, την αποδέχεται. Ωστόσο, η Αλίνα φεύγει για πρόγραμμα στην Ινδία όπου ο Διονύσης δεν μπορεί να την ακολουθήσει λόγω της θητείας του στον στρατό, κι ένα μήνα αργότερα τον χωρίζει μέσω Skype. Στο τέλος του τέταρτου κύκλου επιστρέφει ανακοινώνοντας στον Διονύση πως περιμένει το παιδί του, αποτέλεσμα μιας σύντομης επανασύνδεσης που είχαν λίγο καιρό πριν, και αποφασίζουν να παντρευτούν. Ο γάμος τους γίνεται στο τέλος του τέταρτου κύκλου, ενώ στον πέμπτο υποδέχονται τον γιο τους, τον οποίο ονομάζουν Βαγγέλη. Στο τέλος της σειράς μετακομίζουν σε ένα σπίτι στην Κηφισιά, ενώ πριν έμεναν μαζί με τη Χαρούλα και τον Βαγγέλη. Στην έκτη σεζόν η Αλίνα ζει ευτυχισμένη στην Κηφισιά. 

### Γενεαλογικό δέντρο





## Προβολή
Η σειρά άρχισε να προβάλλεται κάθε Πέμπτη στις 21:00, αλλά λόγω των υψηλών νούμερων τηλεθέασης, το κανάλι αποφάσισε να προβάλλει τη σειρά δύο φορές την εβδομάδα, και έτσι μετά το πρώτο μισό της σεζόν, από τον Φεβρουάριο του 2015, η σειρά ξεκίνησε να προβάλλεται κάθε Πέμπτη και Παρασκευή. Προς το τέλος του 1ου κύκλου, από τις 18 Μαΐου και μετά, η σειρά άλλαξε ημέρα και ώρα προβολής και προβαλλόταν κάθε Δευτέρα και Τρίτη στις 21:45. Στον 2ο κύκλο, από τις 11 Μαΐου 2016, η σειρά άλλαξε μέρες προβολής και μετακινήθηκε από Πέμπτη και Παρασκευή σε Τετάρτη και Πέμπτη, στις 21:00, λόγω της πρεμιέρας του ''X-Factor'' στο τηλεοπτικό κανάλι ΣΚΑΪ, όπως και έμεινε, μέχρι το τέλος του 3ου κύκλου. Στον 4ο κύκλο, οι ημέρες προβολής άλλαξαν ξανά και από Τετάρτη και Πέμπτη μετακινήθηκαν σε Πέμπτη και Παρασκευή, στις 21:00, ενώ από το 2018, η σειρά άλλαξε πάλι ημέρες προβολής, με νέα επεισόδια κάθε Δευτέρα και Τρίτη στις 21:00, οι οποίες παρέμειναν έτσι, μέχρι και το τέλος της σειράς τον Ιούνιο του 2019.
Ο έκτος κύκλος προβάλλεται στην Ελλάδα από τις 31 Οκτωβρίου 2025 και κάθε Παρασκευή στις 20:00, με διπλό επεισόδιο. Τα επεισόδια 325 και 326 προβλήθηκαν εκτάκτως στις 21:00, με το δεύτερο να προβάλλεται την Κυριακή 1 Φεβρουαρίου 2026, λόγω της πρεμιέρας του δεύτερου κύκλου της σειράς του MEGA *[[Έχω Παιδιά]]*. Από την Πέμπτη 5 Φεβρουαρίου 2026 και κάθε Πέμπτη και Παρασκευή στις 20:00 προβάλλεται με νέα επεισόδια, ενώ από τις 4 Μαρτίου 2026, προστέθηκε η Τετάρτη στη μέρα προβολής. Από την Πέμπτη 19/3 μετακινήθηκε κάθε Πέμπτη και Παρασκευή στις 21:00.   

Στην Κύπρο, ο 4ος κύκλος προβαλλόταν κάθε Σάββατο και Κυριακή, ενώ ο 5ος, παρόλο που αρχικά προβαλλόταν κάθε Σάββατο και Κυριακή, από τη μέση της σεζόν άρχισε να προβάλλεται κάθε Πέμπτη και Παρασκευή. Ο 6ος κύκλος προβάλλεται Σάββατο και Κυριακή στις 19:00 από 1 Νοεμβρίου 2025.

## Διανομή

## Επισκόπηση σειράς

## Κύκλοι Επεισοδίων/Έκτακτες Συμμετοχές
Η σειρά έκανε πρεμιέρα στις 23 Οκτωβρίου του 2014, ενώ ανανεώθηκε για δεύτερο κύκλο επεισοδίων τον Απρίλιο του 2015. Ο δεύτερος κύκλος έκανε πρεμιέρα την 1η Οκτωβρίου του 2015 με τα τέσσερα επεισόδια του πρώτου που αναβλήθηκαν, ενώ τα καινούρια επεισόδια του δεύτερου κύκλου ξεκίνησαν να προβάλλονται στις 15 Οκτωβρίου. Λόγω της επιτυχίας στα νούμερα τηλεθέασης, η σειρά ανανεώθηκε για τρίτη χρονιά τον Ιούλιο του 2016, ενώ τον Μάιο του 2017 ανανεώθηκε για τέταρτη χρονιά. Τον Μάιο του 2018 η σειρά ανανεώθηκε για πέμπτη χρονιά. Τον Μάιο του 2019 ανακοινώθηκε ότι η σειρά δεν ανανεώθηκε για έκτη χρονιά. Έτσι, το τελευταίο επεισόδιο του πέμπτου κύκλου της σειράς προβλήθηκε στις 25 Ιουνίου 2019, ολοκληρώνοντας τη σειρά έπειτα από συνολικά 307 επεισόδια.

Τελικά, μετά την τεράστια επιτυχία της σειράς κατά την περίοδο των επαναλήψεων, η σειρά ανανεώθηκε για έκτο κύκλο επεισοδίων, ο οποίος έκανε πρεμιέρα την Παρασκευή 31 Οκτωβρίου 2025, με διπλό επεισόδιο. Τα γυρίσματα για τον 6ο κύκλο ξεκίνησαν στις 17 Σεπτεμβρίου 2025. Ο έκτος κύκλος του "σόι σου" σημειώσε τεράστια επιτυχία και αυτό ώθησε το κανάλι να ανανεώσει την σειρά σε έβδομη σεζόν. Η έβδομη σεζόν θα προβάλλεται -σίγουρα- δύο φορές την εβδομάδα και αναμένεται να κάνει πρεμιέρα το Φθινόπωρο του 2026 (Με επικρατέστερο μήνα τον Οκτώβριο).  

### 1ος κύκλος
Ο πρώτος κύκλος της σειράς έκανε πρεμιέρα στις 23 Οκτωβρίου 2014 και προβαλλόταν κάθε Πέμπτη στις 21:00. Μετά τα υψηλά νούμερα τηλεθέασης, το κανάλι αποφάσισε να προβάλλει τη σειρά δύο φορές την εβδομάδα, και έτσι μετά το πρώτο μισό της σεζόν, τον Φεβρουάριο του 2015, η σειρά ξεκίνησε να προβάλλεται κάθε Πέμπτη και Παρασκευή. Από τις 18 Μαΐου 2015, το κανάλι αποφάσισε να αλλάξει μέρες και ώρα προβολής και η σειρά ξεκίνησε να προβάλλεται κάθε Δευτέρα και Τρίτη στις 21:45, μετά τη σειρά Μην αρχίζεις τη μουρμούρα.

Τα τελευταία 4 επεισόδια του πρώτου κύκλου (Επεισόδια 49-51) προβλήθηκαν τον Οκτώβριο του 2015, διότι δεν προβλήθηκαν τον Ιούνιο και τον Ιούλιο του 2015, λόγω των έκτακτων ενημερωτικών εκπομπών, λόγω των πολιτικών εξελίξεων στην Ελλάδα το καλοκαίρι του 2015 (Δημοψήφισμα, Βουλευτικές εκλογές Σεπτεμβρίου).

#### Έκτακτες συμμετοχές

*Γιάννης Παπαθανάσης ως Λεωνίδας (επεισόδιο 2)
*Τάσος Παλαντζίδης ως θείος Αρίστος (επεισόδιο 2)
*Κατερίνα Στικούδη ως εαυτός της (επεισόδιο 4)
*Χριστίνα Μητροπούλου ως Μισέλ (επεισόδιο 6)
*Αναστάσης Κολοβός ως Γιώργος (επεισόδιο 7)
*Μαρκέλλα Γιαννάτου ως Βέρα, πρώην σύζυγος Κων/νου (επεισόδια 8 & 31)
*Νίκη Αναστασίου ως Φανή (επεισόδιο 8)
*Βαγγέλης Χαλκιαδάκης ως Τάκης Τσαλαχούτης (επεισόδιο 12)
*Ρένος Χαραλαμπίδης ως Υπουργός Αντρέας Πετροπαυλόπουλος (επεισόδιο 13)
*Σπύρος Τσεκούρας ως Αστυνόμος (επεισόδιο 13)
*Σελίνα Διαμαντοπούλου ως Άννα (επεισόδιο 14)
*Αλεξάνδρα Παλαιολόγου ως Ντέπυ Μανωλάκη (επεισόδιο 22)
*Γεράσιμος Γεννατάς ως Φοίβος Μανωλάκης (επεισόδιο 22)
*Αχιλλέας Σκεύης ως Ζαχαρίας (επεισόδιο 23)

*Δημήτρης Πιατάς ως Σπύρος, πατέρας Αντωνίας (επεισόδιο 25)
*Φωτεινή Μπαξεβάνη ως Αφρούλα, μητέρα Αντωνίας (επεισόδιο 25)
*Δάνης Κατρανίδης ως Γιώργος Μακρίδης (επεισόδιο 27)
*Χάρης Γιακουμάτος ως Λαέρτης (επεισόδιο 29)
*Ράνια Παπαδάκου ως Σόφη Ζαμπέτογλου - κομμώτρια (επεισόδιο 33)
*Στέλιος Διονυσίου ως Σεφ Παπαδακί (επεισόδιο 36)
*Στάθης Σταμουλακάκος ως υδραυλικός (επεισόδιο 40)
*Νόνη Δούνια ως Ελπίδα Σταυροπούλου (επεισόδιο 42)
*Γιώργος Ηλιόπουλος ως κλέφτης (επεισόδιο 49)
*Ανδρέας Ζήκουλης ως αστυνόμος α' (επεισόδιο 49)
*Παναγιώτης Καρμάτης ως αστυνόμος β' (επεισόδιο 49)
*Παναγιώτης Μπουγιούρης ως Δημήτρης Κανελλόπουλος (επεισόδιο 51)

### 2ος κύκλος
Η σειρά ανανεώθηκε για δεύτερο κύκλο επεισοδίων τον Απρίλιο του 2015. Ο δεύτερος κύκλος ξεκίνησε να προβάλλεται στις 15 Οκτωβρίου 2015, ενώ από την 1η Οκτωβρίου 2015 έως τις 9 Οκτωβρίου 2015 προβλήθηκαν τα 4 τελευταία επεισόδια του 1ου κύκλου που δεν είχαν προβληθεί. Η σειρά συνέχισε να προβάλλεται κάθε Πέμπτη και Παρασκευή στις 21:00. Μετά το Πάσχα και από τις 11 Μαΐου 2016, η σειρά άλλαξε μέρες προβολής και μετακινήθηκε από Πέμπτη και Παρασκευή σε Τετάρτη και Πέμπτη. Το τελευταίο επεισόδιο του δεύτερου κύκλου προβλήθηκε στις 7 Ιουλίου 2016.

Ο δεύτερος κύκλος στο σύνολό του, τερμάτισε πρώτος σε τηλεθέαση στο δυναμικό κοινό (15-44) στη ζώνη προβολής του με μέσο όρο 25.2%. Αυτό είχε ως αποτέλεσμα η σειρά να πάρει το πράσινο φως για μια ακόμη χρονιά.

#### Έκτακτες συμμετοχές

*Ισμήνη Καλέση ως Μιρέλλα Καραδήμα (επεισόδιο 56)
*Νικόλας Απέργης ως Λεωνίδας (επεισόδιο 59)
*Μιχάλης Αλικάκος ως Νικόλαος Μπαντούνας (επεισόδιο 61)
*Νικόλ Κοκκίνου ως θεία Άλις (επεισόδιο 62)
*Θανάσης Κουρλαμπάς ως Σωτήρης, αστυνομικός (επεισόδιο 63)
*Αλεξάνδρα Παντελάκη ως νονά Ευτυχία (επεισόδιο 67)
*Βασίλης Καλλίδης ως εαυτός του (επεισόδιο 72)
*Γιάννης Μπέζος ως Πολύβιος Δελακούρτης (επεισόδιο 75)
*Μάρα Δαρμουσλή ως Ισμήνη Κακουλίδου (επεισόδιο 79)
*Γιώργος Χρανιώτης ως Παναγιώτης "Τάκης" Παπαδρίτσας Μανιάτης (επεισόδιο 81)
*Πέτρος Κουσουλός ως εαυτός του (επεισόδιο 81)
*Τζένη Μπότση ως Τασία Καμπουρίδου (επεισόδιο 82)

*Λεωνίδας Καλφαγιάννης ως Τζέρι (Ιερεμίας) Σταυρόπουλος (επεισόδιο 88)
*Χάρης Γρηγορόπουλος ως Δημοσιογράφος (επεισόδιο 101)
*Φωτεινή Μπαξεβάνη ως Αφρούλα, μητέρα Αντωνίας (επεισόδιο 102)
*Βαγγέλης Αλεξανδρής ως Μάκης Μπιστούνας, σκηνοθέτης (επεισόδιο 103)
*Καλλιόπη Νικηφόρου ως Μαρινέλλα (επεισόδιο 103)
*Δημήτρης Δημάκης ως Αλέξης (επεισόδιο 103)
*Σωτήρης Δημηκιούνης ως Κώστας (επεισόδιο 103)
*Ορέστης Τζιόβας ως Στράτος (επεισόδιο 104)
*Νικολέττα Βλαβιανού ως Ματίνα Ανδροβιτσανέα (επεισόδιο 107)
*Ανδρέας Κωνσταντινίδης ως Νίκος Χριστόπουλος (επεισόδιο 112)
*Σπύρος Μπιμπίλας ως Μόσχος Αμπεριάδης (επεισοδιο 113)
*Περικλής Αλμπάνης ως Ζάχος (επεισόδιο 114)
*Χρύσα Παππά ως Μάγδα Παπαμίχος (επεισόδιο 116)

### 3ος κύκλος
Η σειρά ανανεώθηκε για τρίτο κύκλο επεισοδίων τον Ιούλιο του 2016, με τα γυρίσματα να ξεκινούν στις 9 Σεπτεμβρίου 2016. Έκανε πρεμιέρα στις 5 Οκτωβρίου 2016 και προβαλλόταν κάθε Τετάρτη και Πέμπτη στις 21:00. Το τελευταίο επεισόδιο του τρίτου κύκλου προβλήθηκε στις 29 Ιουνίου του 2017.

Από το βασικό καστ του τρίτου κύκλου αποχώρησε η ηθοποιός Γωγώ Καρτσάνα, η οποία υποδυόταν την Αλίνα.

#### Έκτακτες συμμετοχές

*Νικόλας Απέργης ως Λεωνίδας (επεισόδιο 121)
*Γιώργος Τζαβάρας ως Ντίνος Ζαμάνης (επεισόδιο 122)
*Φώτης Λαζάρου ως Αμπντουλάχ Κιουρτ (επεισόδιο 127)
*Εύη Δόβελου ως Ντάρια (επεισόδιο 128)
*Σταύρος Μαρκάλας ως Λευτέρης Γρούμπας (επεισόδιο 128)
*Αντώνης Βλοντάκης ως Ιάσονας Παπαλαζάρου (επεισόδιο 129)
*Γωγώ Καρτσάνα ως Αλίνα Μανωλάκη (επεισόδιο 131)
*Δημήτρης Μαυρόπουλος ως Δημοσθένης Βασιλόπουλος (επεισόδιο 138)
*Γιώργος Δάμπασης ως Χάρης Παναγιωτόπουλος (επεισόδιο 143)
*Κωνσταντίνος Γαβαλάς ως Κρις (επεισόδιο 147)
*Θοδωρής Προκοπίου ως Χρυσόστομος (επεισόδιο 147)
*Σύνθια Μπατσή ως Τζένη (επεισόδιο 152)
*Αννίτα Κούλη ως Μαρίνα Σακελλαρίδη (επεισόδιο 153)
*Μπέττυ Μαγγίρα ως Λόλα Παπακώστα-Τσιμπιρδώνη (επεισόδιο 156)

*Γεωργία Τσαγκαράκη ως Φανή (επεισόδιο 157)
*Σπύρος Κυριάκος ως αστυνόμος (επεισόδιο 158)
*Θέμις Μπαζάκα ως Νίτσα Μπισμπίκη (επεισόδιο 163)
*Αλέξανδρος Μυλωνάς ως Απόστολος Μπισμπίκης (επεισόδιο 163)
*Κώστας Φλωκατούλας ως Κάρολος (επεισόδιο 167)
*Θωμαΐς Ανδρούτσου ως κυρία Σαντάλ (επεισόδιο 170)
*Αργύρης Αγγέλου ως Δημήτρης (επεισόδιο 171)
*Ιωάννης Παπαζήσης ως Στέφανος Δελής (επεισόδιο 173)
*Αλέξανδρος Καλπακίδης ως Λάκης Κωνσταντινίδης (επεισόδιο 176)
*Γιάννης Διακάκης ως Γιώργος Χατζηκυριάκος (επεισόδιο 178)
*Χρήστος Σιμαρδάνης ως Χριστόφορος Τριανταφύλλου (επεισόδιο 180)
*Δήμητρα Στογιάννη ως Φωτούλα Μπίτσικα (επεισόδιο 182)
*Σωτήρης Καλυβάτσης ως Χρυσόστομος (επεισόδια 183 & 184)

### 4ος κύκλος
Η σειρά τανανεώθηκε για τέταρτο κύκλο επεισοδίων τον Μάιο του 2017, με τα γυρίσματα να ξεκινούν στις 22 Αυγούστου 2017 Έκανε πρεμιέρα την Πέμπτη 5 Οκτωβρίου 2017 στις 21:00, με νέα επεισόδια να προβάλλονται κάθε Πέμπτη και Παρασκευή την ίδια ώρα. Από τις 22 Ιανουαρίου, 2018, το κανάλι αποφάσισε να προβάλει την σειρά κάθε Δευτέρα και Τρίτη στις 21:00. 

Ο τέταρτος κύκλος παρέμεινε στην κορυφή της τηλεθέασης κατά τη διάρκεια της σεζόν στην ώρα μετάδοσής του, σημειώνοντας ποσοστό 22.7% στο γενικό σύνολο και 23.8% στο δυναμικό κοινό, 18-54.

#### Έκτακτες συμμετοχές

*Βίκυ Κάβουρα ως Νανά Παναγιωτίδου (επεισόδια 185 & 186)
*Νίκος Μήτσας ως Άκης (επεισόδιο 186)
*Κώστας Βουτσάς ως θείος Μάριος (επεισόδιο 187)
*Φωτεινή Μπαξεβάνη ως Αφρούλα Τσιρίδου (επεισόδιο 188 & 190)
*Γωγώ Καρτσάνα ως Αλίνα Μανωλάκη (επεισόδια 191, 223, 243, 245 & 246)
*Ησαΐας Ματιάμπα ως Τσινεντού (επεισόδιο 192)
*Μαρκέλλα Γιαννάτου ως Βέρα (επεισόδιο 196)
*Υρώ Μανέ ως Τούλα (επεισόδιο 205)
*Γιώργος Αραχωβίτης ως ταξιτζής (επεισόδιο 206)
*Ρένα Μόρφη ως Σούλη Ανατολή (επεισόδιο 212)
*Αντώνης Τσιοτσιόπουλος ως Μπάμπης (επεισόδιο 212)

*Βαγγέλης Παπαδάκης ως Τζέισον (επεισόδιο 214)
*Σάρα Γανωτή ως Ιουλία (επεισόδιο 218)
*Λένα Δροσάκη ως Φλωρεντία (επεισόδιο 220)
*Αλμπέρτο Φάις ως Αντίνοος (επεισόδιο 221)
*Ελένη Καστάνη ως Ανδριάννα Τουφεξή (επεισόδιο 222)
*Σπύρος Μεργιανός ως Γιάννης Βλάχος (επεισόδιο 226)
*Μένη Κωνσταντινίδου ως Κωνσταντίνα Γαρυφάλλου (επεισόδιο 238)
*Δήμητρα Στογιάννη ως Φωτούλα Μπίτσικα (επεισόδιο 240)
*Μιχάλης Αβρατόγλου ως Νάσος (επεισόδιο 244)
*Αλεξάνδρα Παλαιολόγου ως Ντέπυ Μανωλάκη (επεισόδια 245 & 246)
*Γεράσιμος Γεννατάς ως Φοίβος Μανωλάκης (επεισόδια 245 & 246)

### 5ος κύκλος
Η σειρά ανανεώθηκε για πέμπτο κύκλο επεισοδίων τον Μάιο του 2018, με τα γυρίσματα να ξεκινούν στις 30 Αυγούστου 2018. Έκανε πρεμιέρα την 1η Οκτωβρίου 2018 και προβαλλόταν κάθε Δευτέρα και Τρίτη στις 21:00. 

Τη σκηνοθεσία ανέλαβε και πάλι ο Αντώνης Αγγελόπουλος, ενώ το σενάριο υπογράφουν οι Νίκος Μήτσας, Δήμητρα Τσόλκα, Γιώργος Κόκουβας και Ζωή Κοΐβαρη. Επίσης, η ηθοποιός Γωγώ Καρτσάνα επέστρεψε στο βασικό καστ της σειράς, μετά την αποχώρησή της στο τέλος του δεύτερου κύκλου.

Μετά τα οκτώ πρώτα επεισόδια της σειράς ο Αγγελόπουλος αποχώρησε από τη σκηνοθεσία αναλαμβάνοντας άλλο πρότζεκτ του ίδιου σταθμού. Τη σκηνοθεσία στα επόμενα επεισόδια ανέλαβε ο Σταμάτης Πατρώνης.

Ο πέμπτος κύκλος ολοκληρώθηκε στις 25 Ιουνίου 2019, ολοκληρώνοντας συγχρόνως και τη σειρά (τους πρώτους πέντε κύκλους)  έπειτα από συνολικά 307 επεισόδια.

#### Έκτακτες συμμετοχές

*Δήμητρα Στογιάννη ως Φωτούλα Μπίτσικα (επεισόδια 252, 254, 263, 268, 276 & 295)
*Χάρης Ασημακόπουλος ως Μανώλης (επεισόδιο 252)
*Στέφανος Κοσμίδης ως Βασίλης Κονταρίδης (επεισόδιο 253)
*Άκης Σακελλαρίου ως Λουκάς Παπαπαύλου (επεισόδιο 255)
*Παρθένα Χοροζίδου ως Βαλσαμούλα (επεισόδιο 257)
*Νικόλας Απέργης ως Λεωνίδας (επεισόδιο 257)
*Αγγελική Λάμπρη ως Στέλλα Τσολακίδου (επεισόδιο 258)
*Στέλιος Καλαϊτζής ως Γεράσιμος "Μάκης" Πουρνουρόπουλος (επεισόδιο 264)
*Λευτέρης Ελευθερίου ως Μάνθος Αστραπόγιαννος (επεισόδια 272, 274, 276 & 278)

*Νίκος Μήτσας ως Άκης (επεισόδια 275, 294 & 296)
*Αμαλία Αρσένη ως Ελενίτσα (επεισόδιο 283)
*Αννίτα Κούλη ως Μαρίνα Σακελλαρίδη (επεισόδιο 289)
*Γαλήνη Τσεβά ως Σπυριδούλα (επεισόδιο 292)
*Στέλιος Κρητικός ως Γρηγόρης ο υδραυλικός (επεισόδιο 295)
*Γιώργος Αγγελόπουλος  ως εαυτός του (επεισόδιο 296)
*Χρήστος Χατζηπαναγιώτης ως Γεράσιμος Παπαθεοδώρου (επεισόδιο 297)
*Ιωάννα Πηλιχού ως Αξάνα Κασανίκοβα (επεισόδιο 297)
*Πέτρος Λαγούτης ως Παναγιώτης "Τάκης" Παπαδόπουλος (επεισόδιο 298)
*Μάριος Αθανασίου ως Νικήτας Παπατσώνης (επεισόδιο 299)
*Δημήτρης Λιόλιος ως Φρίντριχ (επεισόδιο 305)

### 6ος κύκλος
Έξι χρόνια αργότερα η σειρά ανανεώθηκε για έκτο κύκλο επεισοδίων. Τα γυρίσματα ξεκίνησαν στις 17 Σεπτεμβρίου 2025 και έκανε πρεμιέρα στις 31 Οκτωβρίου. Από την Πέμπτη 19/3/26, προβάλλεται κάθε Πέμπτη & Παρασκευή στις 21:00. Το σενάριο υπογράφουν οι: Ανδρέας Δαίδαλος και Νικόλας Στραβοπόδης ενώ τους διαλόγους οι: Χριστίνα Κανακάκη, Βασίλης Τσιγκριτσάρης και Ανδρέας Δαίδαλος. Τον Μάρτιο του 2026, ο παλιός σεναριογράφος της σειράς Αντώνης Ανδρής, δήλωσε ότι επιστρέφει στην συγγραφική ομάδα της σειράς. Ενώ την σκηνοθεσία έχει και πάλι ο Σταμάτης Πατρώνης. Στο καστ προστέθηκε το αγόρι της Χαράς (Ηλιάννας Γαλάνη), ο Νάσος (Δημήτρης Λαγούτης) σε δευτερεύοντα ρόλο. Ο έκτος κύκλος γνώρισε πολύ μεγάλη επιτυχία (ποτέ δεν έχασε την πρωτιά στην ζώνη 20:00- 22:00 , 20:00 - 21:00 αλλά και αργότερα 21:00-22:00)   με αποτέλεσμα , η θρυλική -πλέον- σειρά να ανανεωθεί και για έβδομη χρονιά. 

#### Έκτακτες συμμετοχές
* Δημήτρης Λαγούτης ως Νάσος (επεισόδια 308, 312, 318-320, 322-323, 331, 341)
* Πηνελόπη Πιτσούλη ως Τασούλα (επεισόδια 308, 309)
* Χάρης Τζωρτζάκης ως Φοίβος (επεισόδια 308, 309)
* Κωνσταντίνος Μουταφτσής ως Καλπακίδης (επεισόδιο 308)
* Αννέτα Κορτσαρίδου ως Ράνια Ψαρούδα (επεισόδιο 309)
* Γεράσιμος Σκιαδαρέσης ως Μπάκας (επεισόδιο 310)
* Μανώλης Εμμανουήλ ως Μπάμπης (επεισόδιο 310)
* Ευθύμης Ζησάκης ως Άρης Τριανταφύλλου (επεισόδιο 311, 322-324)
* Ειρήνη Βαλατσού ως Βάσια (επεισόδιο 315)
* Θεοδώρα Σιάρκου ως Βασιλική (επεισόδιο 316)
* Μάγδα Κατσιπάνου ως Νανά (επεισόδιο 316)
* Μάρθα Τομπουλίδου ως Μαριέττα (επεισόδιο 316)
* Βαλέρια Κουρούπη ως Ρεβέκκα Τσεκούρα (επεισόδιο 317)
* Στέλιος Γούτης ως Πολύδωρος Κατσαμπρίνης - δάσκαλος οδήγησης (επεισόδιο 318)
* Φωτεινή Μπαξεβάνη ως Αφρούλα (επεισόδιο 319,328,338)
* Δημήτρης Ηλίας ως Δημητράκης - γιος της γειτόνισσας του Σάββα και της Λυδίας (επεισόδιο 322) 
* Χριστίνα Αλεξανιάν ως Κλαίρη (επεισόδιο 330)
* Δήμητρα Στογιάννη ως Φωτούλα Μπίτσικα (επεισόδιο 332)
* Αποστόλης Τότσικας ως Μάξιμος (επεισόδιο 333)
* Γιώργος Καπουτζίδης ως Αδαμάντιος Κόραξ (επεισόδιο 334)
* Νικόλας Καλιδώνης ως Αστυνόμος (επεισόδιο 338)
* Ερμίνα Γεράρδη ως Σταυρούλα (επεισόδιο 342)
* Τραιάννα Ανανία ως Πέπη (επεισόδιο 342) 
* Μαρκέλλα Γιαννάτου ως Βέρα (επεισόδιο 345) 

## Παραπομπές


## Εξωτερικοί σύνδεσμοι
* στον Alpha Ελλάδος
* στον Alpha Κύπρου
*
*Τα επεισόδια της σειράς στην ιστοσελίδα του Alpha TV.

Κατηγορία:Τηλεοπτικές σειρές Alpha
Κατηγορία:Ελληνικές κωμικές τηλεοπτικές σειρές